**LĒMUMS**

Liepājā

|  |  |
| --- | --- |
| 2022.gada 15.septembrī | Nr.347/13  (prot. Nr.13, 21.§) |

Par zemesgabala Pļavu ielā 75D

nomu

Uz pašvaldībai piederošajām zemesgabala 2/3 domājamām daļām Pļavu ielā 75D atrodas fiziskai personai piederošs ēku (būvju) īpašums. Liepājas pilsētas pašvaldība 2015.gada 17.jūnijā ir noslēgusi Pilsētu zemes nomas līgumu par zemesgabala 2/3 domājamo daļu Pļavu ielā 75D nomu ar [..], kura sev piederošo ēku (būvju) īpašuma 2/3 domājamo daļu ir pārdevusi [..]. Ņemot vērā, ka mainījusies ēku (būvju) 2/3 domājamo daļu īpašniece, nepieciešams izbeigt Pilsētu zemes nomas līgumu ar [..] un noslēgt jaunu zemes nomas līgumu ar [..]. Pamatojoties uz likuma "Par pašvaldībām" 14.panta pirmās daļas 2.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 9. un 17.punktu, izskatot [..] iesniegumus, Pilsētu zemes nomas līgumu, kas 2015.gada 17.jūnijā noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2022.gada 22.augusta priekšlikumu (sēdes protokols Nr.14) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 8.septembra lēmumu (sēdes protokols Nr.9), Liepājas valstspilsētas pašvaldības dome **nolemj:**

1. Izbeigt, pusēm vienojoties, 2015.gada 17.jūnijā noslēgto Pilsētu zemes nomas līgumu [..] par zemesgabala Liepājā, Pļavu ielā 75D (kadastra Nr.1700 042 0553) daļu 417 kv.m platībā, kas atbilst 2/3 domājamām daļām no 625 kv.m kopplatības, nomu ēku (būvju) nekustamā īpašuma Pļavu ielā 75D (kadastra apzīmējums 1700 042 0553 001 - 1700 042 0553 002) 2/3 domājamo daļu apsaimniekošanai un uzturēšanai.

2. Liepājas pilsētas pašvaldības iestādei "Nekustamā īpašuma pārvalde" divu nedēļu laikā no lēmuma pieņemšanas dienas sagatavot Atcēlēja līgumu par lēmuma 1.punktā minētā Pilsētu zemes nomas līguma izbeigšanu.

3. Iznomāt [..] zemesgabala Liepājā, Pļavu ielā 75D (kadastra Nr.1700 042 0553) daļu 417 kv.m platībā, kas atbilst 2/3 domājamām daļām no 625 kv.m kopplatības (pielikumā), ēku (būvju) nekustamā īpašuma Pļavu ielā 75D (kadastra apzīmējums: 1700 042 0553 001 - 1700 042 0553 002) 2/3 domājamo daļu apsaimniekošanai un uzturēšanai uz 10 (desmit) gadiem.

4. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 3.punktā minētā zemesgabala Pļavu ielā 75D (kadastra Nr.1700 042 0553) daļas iznomāšanu, iekļaujot tajā šādus nosacījumus:

4.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

4.2. nomnieks maksā nomas maksu 1,5% apmērā no zemesgabala kadastrālās vērtības gadā, bet ne mazāk kā valstī noteikto;

4.3. nomnieks papildus nomas maksai maksā valstī noteikto pievienotās vērtības nodokli;

4.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

4.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

4.6. nomnieks atbilstoši Liepājas pilsētas domes 2020.gada 17.decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu.

5. Lēmuma 3.punktā minētajai zemesgabala daļai kadastra vērtēšanas vajadzībām noteikt lietošanas mērķi - individuālo dzīvojamo māju apbūve (kods 06 01).

6. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt Atcēlēja līgumu un zemes nomas līgumu.

7. Gadījumā, ja:

7.1. [..] vainas dēļ Atcēlēja līgums netiek parakstīts divu nedēļu laikā no lēmuma pieņemšanas dienas, lēmums zaudē spēku;

7.2. pēc lēmuma 7.1.apakšpunkta izpildes viena mēneša laikā no lēmuma pieņemšanas dienas slēgt zemes nomas līgumu ar [..], kā esošo ēku (būvju) nekustamā īpašuma Pļavu ielā 75D (kadastra apzīmējums 1700 042 0553 001 - 1700 042 0553 002) 2/3 domājamo daļu īpašnieku. Ja [..] atsakās noslēgt zemes nomas līgumu, iestājas zemes nomas maksāšanas pienākums, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

8. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Nekustamā īpašuma pārvaldei, nomniekam | |